SET พุ่งกว่า 10 จุด ตามภูมิภาค รับข่าว “ฮิลลารี” พ้นข้อกล่าวหา
SET พุ่งกว่า 10 จุด ตามภูมิภาค รับข่าว "ฮิลลารี" พ้นข้อกล่าวหา โดย ล่าสุด ณ เวลา 10.19 น. อยู่ที่ 1,496.14 จุด บวก 10.44 จุด หรือ 0.70% สูงสุดที่ 1,499.81 จุด ต่ำสุดที่ 1,495.33 จุด มูลค่าการซื้อขาย 7.95 พันล้านบาท
1 ก.ย. 2560

ผู้สื่อข่าวรายงานว่า ดัชนีตลาดหุ้นไทย ณ เวลา 10.19 น. อยู่ที่ 1,496.14 จุด บวก 10.44 จุด หรือ 0.70% สูงสุดที่ 1,499.81 จุด ต่ำสุดที่ 1,495.33 จุด มูลค่าการซื้อขาย 7.95 พันล้านบาท
โดยดัชนีปรับขึ้นตามทิศทางตลาดหุ้นภูมิภาคที่ดีดตัวตอบรับแนวโน้มการเลือกตั้งประธานาธิบดีสหรัฐน่าจะชัดเจนขึ้น หลังจากนางฮิลลารี คลินตัน ตัวเก็งเลือกตั้งประธานาธิบดีสหรัฐพ้นข้อกล่าวหาทางอาญากรณีการใช้เซิร์ฟเวอร์อีเมลล์ส่วนตัวขณะดำรงตำแหน่งรัฐมนตรีต่างประเทศของสหรัฐ
ขณะที่ นายภาดล วรรณรัตน์ ผู้อำนวยการฝ่ายวิเคราะห์หลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นกว่า 10 จุด เป็นไปในทิศทางเดียวกับตลาดหุ้นอื่นในภูมิภาคเอเชียที่ส่วนใหญ่ มองว่าตลาดรีบาวด์จากเรื่องที่สำนักงานสอบสวนกลางสหรัฐ (FBI) ยืนยันว่า นางฮิลลารี ผู้สมัครชิงตำแหน่งประธานาธิบดีสหรัฐจากพรรคเดโมแครตไม่มีความผิดทางคดีอาญา ทำให้เห็นถึงโอกาสชนะเลือกตั้งมีมากขึ้น อย่างไรก็ดี คงต้องรอผลการเลือกตั้งออกมาก่อนในวันที่ 8 พ.ย.นี้
ทั้งนี้เช้านี้จะเห็นได้ว่าหุ้นขนาดใหญ่เริ่มเห็นการกลับตัวฟื้นขึ้น ซึ่งทำให้ดัชนีฯมีโอกาสที่จะขึ้นไปทดสอบระดับ 1,500 จุด และคาดว่าวันนี้กองทุนน่าจะเข้ามาซื้อสุทธิ อีกทั้งในช่วงบ่ายวันนี้ที่ตลาดในยุโรปเปิดเทรดมาก็คาดว่าน่าจะปรับตัวขึ้นด้วยเช่นกัน พร้อมให้แนวรับ 1,490 จุด ส่วนแนวต้าน 1,500-1,510 จุด
10 อันดับหุ้นดันดัชนี
